བསམ་འཆར་ནང་གྲོང་གསེབ་དགེ་རྒན་གྱི་འཚོ་བའི་ཐོབ་ཆ་མཐོ་རུ་གཏོང་ཆེད་ས་གནས་ཁག་གིས་དགེ་རྒན་གྱི་ལས་ཤག་དང་ཁང་པ་བསྐྲུན་པའམ་ཡང་ན་ཁང་གླའི་ཁ་གསབ་དངུལ་སྤྲོད་པ་སོགས་ཀྱི་བྱ་ཐབས་བརྒྱུད་གྲོང་གསེབ་དགེ་རྒན་གཞོན་ནུ་ལ་སྡོད་སའི་ཁང་པ་ཡོད་པའི་སྐུལ་མ་བཏང་བ་རེད།གྲོང་གསེབ་ཀྱི་ཕུལ་བྱུང་དགེ་རྒན་གཞོན་ནུ་གསོ་སྐྱོང་དང་བྱ་དགའ་སྤྲོད་པའི་འཆར་གཞི་ལག་བསྟར་བྱས་ནས།ཟབ་སྦྱོང་གསོ་སྦྱོང་དང་།གོ་མིང་ཞིབ་དཔྱད་གདན་ཞུ།གཟེངས་བསྟོད་དང་བྱ་དགའ་སྤྲོད་པ་སོགས་ཀྱི་ཐད་གྲོང་གསེབ་ཀྱི་དགེ་རྒན་གཞོན་ནུར་གཟིགས་སྐྱོང་བྱེད་དགོས་པ་བཏོན་ཡོད།